**กลุ่มงานการพยาบาลผู้ป่วยอุบัติเหตุและฉุกเฉิน โรงพยาบาลบางปะกง**

หน้าที่

ให้บริการดูแลรักษาผู้ที่ได้รับบาดเจ็บ ผู้ป่วยที่มีภาวิกฤติฉุกเฉินทุกระบบของร่างกายและจิตใจในทุกกลุ่มอายุ ทั้งในและนอกโรงพยาบาล ครอบคลุมด้านการป้องกัน การส่งเสริมสุขภาพ ดำรงไว้ซึ่งการทำหน้าที่ของร่างกายและชีวิต และงานสาธารณภัย ทุกรูปแบบ

โดยแบ่งขอบเขตการให้บริการ

 1. Pre-Hospital Care บริการระบบการแพทย์ฉุกเฉิน (Emergency Medical Care) ณ จุดเกิดเหตุนอกโรงพยาบาลโดยผ่านหมายเลขโทรศัพท์ ๑๖๖๙ ตลอด ๒๔ ชั่วโมง

 2. In – Hospital Care ให้บริการรักษาพยาบาลผู้ป่วยอุบัติเหตุและฉุกเฉินที่เข้ามารับบริการที่โรงพยาบาล ด้วยตนเอง รวมทั้งตรวจทั่วไปนอกเวลาทำการ วันหยุดนักขัตฤกษ์

3. Referral and Continuing Care เป็นศูนย์ส่งต่อผู้ป่วยที่เกินศักยภาพเพื่อรักษาต่อเนื่อง ไปยังสถานพยาบาลที่มีศักยภาพเหมาะสม

4. Health Promotion การส่งเสริมสุขภาพผู้ป่วยและประชาชน โดยการให้สุขศึกษา

 5. งานอื่นๆ เป็นวิทยากรการปฐมพยาบาล และการช่วยชีวิตขั้นพื้นฐาน BLS : Basic Life Support บุคลากรสาธารณสุข อาสาสมัคร กู้ภัย นักเรียน นักศึกษา ประชาชนทั่วไป งานจัดหน่วยโรงพยาบาลฉุกเฉินรับเสด็จเชื้อพระวงศ์ และบุคคลสำคัญของประเทศที่เดินทางผ่านเส้นทาง

อัตรากำลัง ประกอบด้วย

|  |  |  |  |
| --- | --- | --- | --- |
| บุคลากร | จำนวน | บุคลากร | จำนวน |
| พยาบาลวิชาชีพ | ๑๑ คน | เวชกิจฉุกเฉิน | ๑ คน |
| พนักงานเปล |  ๗ คน | ผู้ช่วยเหลือคนไข้ | ๑ คน |

หมายเหตุ มีแพทย์เวรประจำตลอด ๒๔ ชั่วโมง (หลัง ๒๔.๐๐น. เวร consult)

ผลการดำเนินงาน ปี ๒๕๖๑ (ตุลาคม ๖๐-สิงหาคม ๖๑)

|  |  |  |  |  |  |
| --- | --- | --- | --- | --- | --- |
| รายการ | Resuscitate | Emergency | Urgent | Semi urgent | Non urgent |
| จำนวนผู้มารับบริการทั้งหมด ๓๕๕๔๒ ราย | ๒๙๔ ราย | ๑๔๒๙ ราย | ๘๖๔๒ ราย | ๑๑๒๖๑ ราย | ๑๓๙๑๖ ราย |
| ผู้ป่วยที่มาด้วย EMS (๑๖๖๙ ) | ๗๐๘ ราย | ผู้ป่วยฉุกเฉินที่ต้องส่งต่อ REFER | ๗๔๑ ราย |

ผลการดำเนินงาน

-การซ้อมแผนรองรับอุบัติเหตุหมู่(จราจร) โอกาสพัฒนา ระบบการสื่อสาร ยังขาดเครื่องมือสื่อสารที่จำเป็น วิทยุ โทรโข่ง เสื้อสะท้อนแสงระบุตัวตน

-การประเมิน ECS/ER คุณภาพร้อยละ๖๓.๘๖ (เกณฑ์ ร้อยละ ๔๐) โอกาสพัฒนาด้านอาคาร พื้นที่ไม่เหมาะสมกับบริการผู้ป่วยฉุกเฉิน ขนาดห้องCPR

ขาดเครื่องสำคัญช่วยชีวิตทารก ห้องล้างตัวสารเคมี ขาดพื้นที่เก็บเครื่องมือ อุปกรณ์สาธารณภัย พัสดุ ครุภัณฑ์การแพทย์ จุดคัดกรองระบบคัดกรองขาดการสื่อสาร ห้องพักไม่มิดชิดขาดห้องน้ำ Acute Treatment area คับแคบ ด้านบุคลากรขาดอัตรากำลังเหมาะสม ผลการประเมิน FTE ล่าสุด ๑๕๒.๒๑ ขาดการทำแผนรองรับสาธารณภัย การประชาสัมพันธ์๑๖๖๙ ไม่ทั่วถึงพื้นที่ และขาดการนำข้อมูลมาวิเคราะห์ศึกษาแผนพัฒนา การทำวิจัยต่อยอด

-ตัวชี้วัดโรคมุ่งเน้น STEMI ทั้งหมด ๑๓ ราย ให้ SK ๒ ราย ไม่มีอาการผิดปกติ อัตราการเสียชีวิตของผู้ป่วยวิกฤติฉุกเฉินภายใน ๒๔ ชั่วโมง(ที่ ERและAd) มีผู้ป่วยเสียชีวิตที่ ER จำนวน ๔ ราย (Trauma ๒ ราย บาดเจ็บรุนแรงศีรษะและช่องอก Stemi ๑ ราย septic shock ๑ ราย) ทบทวนทุกราย

-เป็นวิทยากรสอนการปฐมพยาบาลและการช่วยฟื้นคืนชีพขั้นพื้นฐาน เด็กนักเรียนมัธยมวัดบางแสม จำนวน ๗๐ คน เจ้าหน้าที่ของสถานสงเคราะห์บ้านบางปะกง จำนวน ๔๐ คน กลุ่มอสม.และจิตอาสา จำนวน ๘๐ คน พนักงานบริษัทเอกชนคาราบาวแดง จำนวน ๕๐ คน

การพัฒนาสมรรถนะบุคลากรผู้ปฏิบัติงาน

-อบรมฟื้นฟูวิชาการ การดูแลผู้ป่วยบาดเจ็บหลายระบบ การช่วยฟื้นคืนชีพ (Advance Life Support) ผู้ใหญ่ ทารกและเด็ก ที่โรงพยาบาลพุทธโสธร

-อบรมทีม Mini MERT ที่อำเภอท่าตะเกียบ